Passiespele Keukenhof Hoogtepunte Europa Mei 2022.
Ons Top Rusland Bustoer 2022
Ons Adellike Stede Van Europa toer 2022
Unieke Herfstoer na die Balkanlande 2022
Nederland, België, Frankryk, Duitsland, Oostenryk
06 May 2022 - 18 May 2022
Hierdie toer is ongelukkig gekanselleer
Na die verskuiwing weens die Corona virus, vind die Passiespele weer
in 2022 in Oberammergau plaas.
WINSKOOPTOERE beplan drie verskillende toere in 2022
wat toerlede ook na die Passiespele sal neem.
Passiespele Keukenhof en
Hoogtepunte van Europa
6 – 18 Mei 2022
Dag 1 – Vrydag 6 Mei 2022
OR Tambo Lughawe
Ons Passiespele toer groep vertrek van OR Tambo Lughawe na Europa.
Dag 2 - Saterdag 7 Mei 2020
Ons Passiespele toer groep arriveer op Schiphol Lughawe by Amsterdam. [Ons kry etes en drankies tydens die vlugte.] Hier wag ons Passiespele luuksebus vir ons by die lughawe. (Ons ry die hele tydperk met hierdie bus.)
Ons ry met ons toerbus na die beroemde ou hawedorpie Volendam. Hier vertoef ons 'n rustige tydjie, eet "zoute haring" en geniet die hawe uit vervloë dae.
Ons ry dan na ons hotel waar ons vannag beslis goed gaan slaap na ons lugreis!
Dag 3 – Sondag 8 Mei 2022
Vanoggend ry ons Passiespele toer groep vroeg reeds na die wonderlikste tuin in Europa – Keukenhof, met sy sewe miljoen tulpe!Dit is 'n aangrypende ervaring om vroegoggend in die tuin rond te loop asof jy die enigste een daar is! (Later trap die mense jou byna dood!) Hierdie oggend word deur baie toerlede as die hoogtepunte van ons toer beleef.
Van Keukenhof af ry ons na die besondere buitelug museum Zaanse Schans. Hier het almal vrye tyd om die verskillende interessante plekke te bekyk: klompemakery, kaasmakery, windmeulens, 'n gesellige restaurant waar mens tipiese Nederlandse pannekoeke kan eet, en veel meer.
Dan ry ons vir die middag Amsterdam toe. Hier kan jy na hartelus op jou eie rondloop. Besoek gerus die Rijksmuseum en die wonderlike Van Gogh Museum. Ons slaap vanaand in dieselfde hotel. Daar eet ons ook almal vanaand saam aandete.
Dag 4 - Maandag 9 Mei 2022
Amsterdam, Brugge, Brussel
Ons Passiespele toer groep geniet vanoggend eers 'n kanaalvaart in Amsterdam. Dan volg 'n interessante stadsbesigtigingstoer onder leiding van 'n plaaslike gids.
Vanmiddag ry ons na Brugge, die pragtige Belgiese dorpie met sy middeleeuse karakter, kanale, spitsdakhuisies en selfs nog perdekarre op die Markplein! Soek in die winkels vir jou 'n stukkie van hulle beroemde kant, en moenie vergeet om van die onverbeterlike wafels en aarbeie op die markplein te eet nie!
Hierna ry ons na die hoofstad Brussel waar ons gaan oornag.
Dag 5 – Dinsdag 10 Mei 2022
Vanoggend besigtig ons Passiespele toer groep die Groote Markt in Brussel. Dan vertrek ons na Parys. Hier ontmoet ons 'n Engelssprekende plaaslike gids wat ons met die bus in die stad rondneem, en ons inlei in die hoofstad se interessante geskiedenis.
Ons Passiespele toer groep gaan almal saam by die Eiffeltoring op (met die hysbak tot by die 2de vlak) en geniet die bekoorlik uitsig oor die stad.
Ons bly in 'n lieflike hotel wat in die hartjie van Montmartre geleë is. Van hier kan toerlede saam met die toerleiers dié unieke kunstenaarsgebied verken, sowel as die pragtig beligte Sacre Cœur in die aand bewonder. Elke toerlid ontvang 'n subsidie van €15 vir aandete.
Dag 6 – Woensdag 11 Mei 2022
Vandag het jy 'n hele dag om kunsmuseums, katedrale, die pragtige operahuis en nog veel meer te besigtig. Jy kan ook langs die Seine gaan piekniek hou. Om 17:00 ontmoet ons ons bus en ry terug na ons hotel toe.
Vir die lewenslustiges onder ons bied vanaand nog 'n geleentheid om Montmatre verder te verken… (Subsidie van €15 vir aandete.)
Dag 7 – Donderdag 12 Mei 2022
Ons Passiespele toer groep vertrek vanoggend na Reims waar ons die majestueuse Notre Dame katedraal besigtig. Dit is tydens die Eerste Wêreldoorlog swaar gebombardeer maar enkele van die dertiende eeuse vensters het stuksgewys behoue gebly. Tussen 1978 en 1985 het die Russiese, Joodse kunstenaar Marc Chagall drie indrukwekkende glaspanele (nou bekend as vredesvensters) agter die altaar in sy eie – oorwegend blou – styl gemaak. Daar is ook besondere vensters in die tagtigerjare deur die kontemporêre Duitse kunstenaar Imi Knobel aangebring.
Ons vertrek van Reims na Heidelberg, een van die mooiste stede in Duitsland. Hier slaap ons vannag.
Dag 8 – Vrydag 13 Mei 2022
Heidelberg, Riquewihr, Colmar
Ons het vrye tyd in Heidelberg vanoggend. Hier kan ons heerlik rondstap en selfs bo na die ou Kasteel toe loop. (Vir die ouer knieë is daar gelukkig 'n Bergbahn tot bo!) Vandaar het mens 'n asemrowende uitsig oor die Ou Stad en die Neckar rivier.
Later ry ons na Riquewihr in Frankryk, waar ons die bekoring en skoonheid van 'n egte middeleeuse dorpie beleef.
Vandaar vertrek ons na die lieflike dorpie Colmar. Na 'n heerlike middag in hierdie besondere stadjie met sy vele vakwerkhuisies, vertrek ons na ons hotel buite die stad, waar ons 'n heerlike driegang maaltyd saam geniet en vanaand oornag.
Dag 9 – Saterdag 14 Mei 2022
Van die een hoogtepunt na die volgende! Ons ry vandag na Switserland vir 'n verruklike besoek aan Luzern. Die groot Pilatus bergspits val mens eerste op, en die wonderskone Luzern Meer nooi jou uit vir 'n onvergeetlike bootvaart. Eers gaan ons as groep kyk na die aangrypende standbeeld van die gewonde leeu, en daarna stap ons almal saam met die toerleiers na die eeue-oue stadsmuur en rivierbrûe. Hierna het almal vrye tyd om in die skilderagtige stad rond te loop en inkopies te doen.
Ons Passiespele groep ry hierna deur die asemrowende Arlberg gebied na die skilderagtige dorpie Seefeld in Oostenryk.
Hier bly ons vanaand oor in 'n vierster-hotel met die mooiste uitsig. Ons eet almal saam 'n smaaklike driegang maaltyd daar.
Dag 10 – Sondag 15 Mei 2022
Vandag gaan ons 'n onvergeetlike belewenis hê. Vandag is dit ons beurt by die Passiespele! Ons ry reeds vroeg na Oberammergau waar ons eers in die dorpie gaan rondstap. Ons neem ook ons intrek in ons hotel in die Oberammergau-omgewing. Vanmiddag en vanaand woon ons die beroemde Passiespel hier by. Met pouse kry ons almal aandete naby die teater. Na die opvoering ry ons met ons bus terug na ons hotel in 'n naburige dorpie.
Dag 11 – Maandag 16 Mei 2022
Ons besoek vanoggend die skilderagtige Olimpiese Winterspele dorp Garmisch Partenkirchen. Hier het ons Passiespele groep vrye tyd om na hartelus rond te loop.
Vanmiddag ry ons München toe waar ons vanaand slaap.
Dag 12 – Dinsdag 17 Mei 2022
Ons doen vanoggend 'n stadsbesigtigingstoer onder leiding van 'n Engelssprekende gids en ons besoek die Nymphenburg Paleis.
Daarna ry ons na die lughawe. Ons vertrek vanmiddag weer terug na Suid-Afrika.
Dag 13 – Woensdag 18 Mei 2022
Aankoms van ons Passiespele toer groep by OR Tambo Lughawe. Ons groet mekaar met die wete dat ons 'n innige ervaring van 'n leeftyd met mekaar deel.
per persoon wat deel
*Slegs 'n R1,000 lughawebelasting nie hierby ingesluit nie.
Let daarop dat geen enkelkamers in Oberammergau beskikbaar is tydens ons een-nagverblyf daar nie.
(Jy kan wel 'n twin-kamer deel met iemand van dieselfde geslag)
Enkelkamers is wel vir die res van die toer beskikbaar.
* Jou toegangskaartjie vir die Passiespel in die Passiespel-teater, aandete tydens die pouse, 'n Passiespel-gedenkprogram en relevante plaaslike belastings
* Een nag verblyf in die Oberammergau omgewing (met ontbyt)
Die res van die toer:
*Ekonomiese klas retoervlugte met Emirates.
* Lughawebelasting (behalwe R1,000 en wat nog mag bykom as gevolg van wisselkoerswisseling –
sedert die kwotasie tot met die uitreiking van die vliegkaartjie).
* Luuksebusvervoer (met lugverkoeling, ens.) vir die volle tydperk
* Akkommodasie in twin-kamers (bed en ontbyt) in drie- en vierster-hotelle
* Aandetes of 'n subsidie van €15 per persoon vir 'n aandete elke dag
* Professionele plaaslike gidse (Engelssprekend) soos hierbo aangedui
* Twee Winskooptoerleiers vergesel die toer en neem met kundigheid en vriendelikheid die leiding.
(Wees ook gerus: Daar is altyd 'n ekstra persoon wat in geval van nood noodsaaklike hulp kan verleen)
* Toegangskaartjie tot die Eiffeltoring (met die hysbak tot 2de vlak)
* Die kanaalvaart in Amsterdam
* Toegangskaartjie na Keukenhof
* Die gebruik van ons hoë gehalte radio'tjies (oudiofone) sodat almal die gidse ewe goed kan hoor.
Lughawebelasting-bybetaling van R1000 pp
Ekstra lughawebelasting agv wisselkoers
Reisversekering (LW: Sommige reisversekeringsopsies vereis dat jy dit moet aktiveer binne 24 of 48h nadat jy jou deposito aan WinskoopToere betaal het. Kontak ons vir meer inligting)
Fooi vir die busbestuurder (€26 per persoon)
LET WEL: GEEN ekstra betalings vir groepsaktiwiteite word in Europa
van ons toerlede gevra nie.
Uit die aard van die onvoorspelbaarheid van die COVID-19 pandemie en regulasies wat voortdurend verander mag dit dalk gebeur dat ons nie alle toegangskaartjies kan kry soos oorspronklik beplan nie. Sou dit gebeur, sal ons toerlede hiervan inlig en moontlike alternatiewe opsies aanbied of kaartjiefooie terugbetaal.
COVID-19 REGULASIES OM VAN KENNIS TE NEEM
SOOS BEKEND SEP 2021 (LW. dit kan maklik verander)
WinskoopToere sal streng voldoen aan alle gesondheidsriglyne en -vereistes van COVID-19 (bv inentings, maskers, sosiale afstand) in enige land waarheen ons reis.
'n Bewys van volledige inenting wat minstens 14 dae voor vertrek voltooi is, met 'n EU goedgekeurde COVID-19-entstof (insluitend Pfizer, Moderna en Johnson & Johnson) word vereis.
Meeste lugrederye vereis ook 'n onlangse (nie ouer as 48h) negatiewe
COVID-19 uitslag ten tye van jou vlug.
Jy moet 'n aanlynprofiel (of 2) invul voordat jy Europa besoek.
WinskoopToere sal volledige inligting hieroor stuur aan toerlede.
Vir meer besonderhede, kontak gerus ons kantoor.
Wees verseker van jou plek op hierdie besondere toer!
Betaal jou deposito van R6,000 pp in ons bankrekening en
stuur die bewys daarvan aan een van ons toerorganiseerders
(met die volgende kode: HPS22 en jou naam).
LW: Sommige reisversekeringsopsies vereis dat jy dit moet aktiveer binne 24 of 48h nadat jy jou deposito aan WinskoopToere betaal het. Kontak ons vir meer inligting.